Riddu Riddumi ukioq manna "inuit" isiginiarnerullugit | Sermitsiaq.AG\nRiddu Riddumi ukioq manna "inuit" isiginiarnerullugit\nNorgep avannaani nunat inoqqaavi ulluni tallimani naapeqatigiipput. Ukioq manna Kalaallit Nunaat immikkut isiginiarneqarpoq\nSaamimmit nipilersoqatigiinni Toorlut, erinarsortartoq Nuka Alice Lund, taassuma ernera qulingiluanik ukiulik aamma Hivshu. Assi: Ole G. Jensen\nTivasartoq Miki Thomsen tusaarnaartunit isiginnaartunit nuannarineqaqaaq. Assi: Ole G. Jensen\nAvannaata seqernata kaaviinnartup ataani qaqugorsuarmut qittapput. Assi: Ole G. Jensen\nUkioq manna Riddu Riddumi isikkat mutit. Assi: Ole G. Jensen\nInuiattut assuutit ilaat sananissaat allanit ajornaappasinnerusarput. Assi: Ole G. Jensen\nNipilersoqatigiit Toorlut aamma Miki Fencker. Assi: Ole G. Jensen\nSaturday, 28. July 2012 - 13:56\nDen Internationale urfolks festival 21'ssaannik ingerlanneqaqqammivoq ulluni juulip 11-aniit 15-iat ilanngullugu. Festivali ukiut tamaasa Kåfjordenimi Norgep avannaani Tromsømut qanittumi pisarpoq. Ulluni tallimani kulturikkut paarlaaseqatigiinneq erinarsornikut, aliikkusersuinikkut, oqalugiarnikkut aamma ataatsimiinnikkut ingerlanneqartarluni.\nUkioq manna Inuit"Ukiup Inuisut" taaneqarsimapput. Riddu Riddu ukiunut pingasunut atuuttussamik pilersaarusiorsimapput, 2010-12 Climate change through the eyes of indigenous people, (Nunat inoqqaavisa isaannik isigalugit silap pissusaata allanngoriartorneranit unammillernartut) ukioq mannalu silap pissusaata allanngorneranit nunatsinni piniarnermik kultureqarnerup eqqorneqarnera aamma nunarsuup avannarpiaani kalaallinut kingunerisat sammineqarlutik.\nNipilersorneq, filmi, oqalugiarnerit, uaajeerneq, tivaneq aamma eqqumiitsuliamik Nuppástus/Forandring-Allanngorneq ingerlatsinikkut sammisaq isersinniarneqarpoq.\nFestivalip ingerlanerani kalaalimerngit aamma sassaalliutigineqarput, soorlu puisimik suaasaliaq mamarluartoq.\nSammineqartut tamarmik takuneqarsinnaapput: www.riddu.no\nNGO aalisarneq pillugu ataatsimiititaliarsuup isumaliutissiissutaa pillugu: Maannakkut pinissaa pisariaqarpoq\nAsii isumaqatiginninniarnerit pillugit: - Unneqqarittariaqarpugut